Ses mans vas vir tiener se moordSes mans is in hegtenis geneem in verband met die moord op ŉ tienerseun Maandag by ŉ kroeg in die Oos-Kaap. “Die mans, tussen 19 en 21 jaar oud, word daarvan verdink dat hulle glo die 17-jarige seun in Bongweni in Mthatha met ŉ skerp voorwerp doodgesteek het,” het ao. Dineo Koena, ŉ polisiewoordvoerder, Dinsdag gesê. Die tiener het kopwonde opgedoen en is op die toneel dood verklaar. Die verdagtes moet binnekort in die Mthatha-landdroshof verskyn.